open-index/open-wikipedia-markdown huggingface dataset:
11de Oscar-toekenningsaand

Die **11de Oscar-toekenningsaand** is op 23 Februarie 1939 deur die Academy of Motion Picture Arts and Sciences gehou om erkenning te gee aan rolprente van 1938. Dit was die eerste Oscar-aand sonder ’n amptelike aanbieder. Dit was ook die eerste jaar waarin ’n anderstalige rolprent as beste prent benoem is: Jean Renoir se *La Grande Illusion*.

Dit was die eerste van net twee keer in die geskiedenis van die Oscars dat drie van die vier pryse vir toneelspel gegaan het aan wenners wat dit al voorheen gewen het; slegs Fay Bainter was ’n eerste wenner. Die enigste ander keer was by die 67ste Oscar-toekenningsaand in 1994. Boonop was Spencer Tracy die eerste van net twee akteurs wat dit twee jaar agtereenvolgens gewen het; die ander akteur was Tom Hanks in 1994.

## Pryse 
[duimnael|200px|[Bette Davis en Henry Fonda in *Jezebel*.]]
Hier volg ’n lys van die wenners en benoemdes (die wenners word eerste genoem):

## Erepryse 
* Harry Warner
* Walt Disney
* Oliver Marsh en Allen Davey
* Gordon Jenning, Jan Domela, Dev Jennings, Irmin Roberts, Art Smith, Farciot Edouart, Loyal Griggs, Loren Ryder, Harry Mills, Louis H. Mesenkop en Walter Oberst
* J. Arthur Ball

## Irving G. Thalberg-gedenkprys 
* Hal B. Wallis

## Jeugpryse 
* Deanna Durbin
* Mickey Rooney

## Verwysings 
## Eksterne skakels 
* Official Webtuiste van die Academy of Motion Picture Arts and Sciences
* 
* 15px Hierdie artikel is vertaal uit die Engelse Wikipedia
10de Oscar-toekenningsaand

duimnael|180px|Spencer Tracey.

Die **10de Oscar-toekenningsaand** is op 10 Maart 1938 deur die Academy of Motion Picture Arts and Sciences gehou om erkenning te gee aan rolprente van 1937. Dit sou oorspronklik op 3 Maart gehou word, maar is uitgestel weens oorstromings in Los Angeles. Die aanbieder was die komediant Bob Burns.

Dit was die laaste jaar waarin Oscars toegeken is aan die beste dansafrigting en assistent-regisseur, en die eerste jaar waarin die Irving G. Thalberg-gedenkprys toegeken is. Die wenner, Darryl F. Zanuck, het die meeste Thalbergs nog gekry: altesaam drie.

*The Life of Emile Zola* was die eerste rolprent wat 10 benoemings gekry het. Met haar prys vir *The Good Earth* was Luise Rainer die eerste aktrise wat twee Oscars gewen het. Sy was ook die eerste akteur wat twee jaar agtereenvolgens gewen het.

*A Star is Born* was die eerste kleurprent wat ’n benoeming vir beste prent ontvang het.

## Pryse 
Hier volg ’n lys van die wenners en benoemdes (die wenners word eerste genoem):

## Erepryse 
* Mack Sennett
* Edgar Bergen
* Museum of Modern Art Film Library
* W. Howard Greene

## Irving G. Thalberg-gedenkprys 
* Darryl F. Zanuck

## Verwysings 
## Eksterne skakels 
* 
* 15px Hierdie artikel is vertaal uit die Engelse Wikipedia
Stekelkophelmlaksman

Die **Stekelkophelmlaksman** (*Prionops scopifrons*) is 'n gelokaliseerde algemene standvoël in laagland- en oerwerwoud. Hulle kom in groepies van 4 -12 voor en sluit soms by die Swarthelmlaksmanne aan. Die voël is 18&nbsp;cm groot en weeg 30 gram. In Engels staan die voël bekend as die *Chestnut-fronted Helmetshrike*.

## Sien ook 
* Alfabetiese lys van Suid-Afrikaanse voëls
* Lys van Suid-Afrikaanse voëls (Groepeer)
* Lys van Suider-Afrikaanse voëls volgens wetenskaplike name

## Bron 
* *Sasol Voëls van Suider-Afrika.* Struik Nature. Vierde Uitgawe 2011. 

## Verwysings
1998 Super 12-seisoen

Die **1998 Super 12-seisoen** het in Februarie 1998 afgeskop met voorseisoenwedstryde wat van middel Januarie gespeel is.  Dit het op 30 Mei ten einde geloop. Die skedule was oor ’n tydperk van 3½ maande met 69 wedstryde waarvan elke span een keer teen elk van die elf ander spanne gespeel het (in ’n rondomtalietoernooi) plus twee halfeindrondes en een eindronde. Elke span het een loslootjie oor die twaalf rondes gekry.

## Tabel 
### Tabel notas 
* Pos = Tabel Posisie
* S   = Speel
* W   = Wen (4 punte)
* G   = Gelykop (2 punte)
* V   = Verloor (0 punte)
* PV  = Punte vir (Totale punte aangeteken)
* PT  = Punte teen (Totale punte afgestaan)
* +/- = Punteverskil (Die totaal van PV minus PT punte)
* BP  = Bonuspunt
** Spanne kan tot twee bonuspunte in ’n rondomtaliewedstryd verdien.  Een bonuspunt word toegeken vir ’n span wat vier of meer drieë gedruk het in een wedstryd, ongeag die uitslag van die wedstryd.  ’n Bonuspunt sal ook toegeken word aan die verloorspan wanneer daardie span met 7 of minder punte verloor.  Slegs die verloorspan kan ’n maksimum van 2 bonuspunte verkry.
* Pte = Alle punte wat bymekaar gemaak is

## Wedstryddatums 
* ***Nota: Afskoptye is in die land waar die wedstryd gespeel is***

### Week 1 
### Week 2 
* **Geen dagligbesparing in Brisbane**

### Week 3 
* **Geen dagligbesparing in Brisbane**

### Week 4 
### Week 5 
* **Sondag 29 Maart eindig dagligbesparing in Australië en Nieu-Seeland.**

### Week 6 
### Week 7 
* **Paasnaweek**

### Week 8 
### Week 9 
### Week 10 
### Week 11 
### Week 12 
### Uitspeelwedstryde 
#### Halfeindronde 
#### Eindronde 
## Spelerstatistieke 
### Voorste driedrukkers 
### Voorste puntemakers 
## Sien ook 
* Super 14 konsessie-areas
* Lys van Superrugbyrekords
12de Oscar-toekenningsaand

[duimnael|180px|[Vivien Leigh, die beste aktrise, in *Gone with the Wind*.]]
[duimnael|180px|Die aanbieder, [Bob Hope.]]

Die **12de Oscar-toekenningsaand** is op 29 Februarie 1940 deur die Academy of Motion Picture Arts and Sciences gehou om erkenning te gee aan rolprente van 1939. Bob Hope was vir die eerste (van 19) keer die aanbieder.

*Gone with the Wind* het die meeste benoemings ontvang: altesaam 13. Dit was die eerste jaar waarin ’n Oscar toegeken is vir beste visuele effekte, asook waarin twee pryse vir kinematografie toegeken is: vir ’n kleur- en ’n swart-wit prent.

Hattie McDaniel was die eerste swart Amerikaner wat ’n Oscar gewen het, as beste vroulike byspeler vir *Gone with the Wind*.

Dit was die eerste Oscar-aand wat verfilm is. Die tydskrif *Variety Magazine* het geskryf die sterre was selfbewus vanweë die kameras en die geleentheid is gekenmerk deur modebewuste aktrises in die beste rokke, pelse en juweliersware.

## Omstredenheid 
Die *Los Angeles Times* het ’n taamlik akkurate lys van die wenners geplaas ondanks ’n belofte om die resultate van die stemmery geheim te hou. Baie van die benoemdes het dus voor die tyd geweet wie gewen het. Clark Gable en Bette Davis was twee van die sterre wat by hul aankoms geweet het hulle het nie in hul onderskeie kategorieë gewen nie.

Verdere omstredenheid is ná die seremonie veroorsaak toe die *Los Angeles Times* berig die beste akteur en aktrise, Robert Donat en Vivien Leigh, het James Stewart en Davis net-net geklop. Dit het daartoe gelei dat die Academy seker gemaak het die stemmery en resultate bly in die toekoms geheim.

## Pryse 
Hier volg ’n lys van die wenners en benoemdes (die wenners word eerste genoem en is in vet druk):

## Erepryse 
*Douglas Fairbanks
* Motion Picture & Television Fund
* William Cameron Menzies
* Die Technicolor Company

## Irving G. Thalberg-gedenkprys 
* David O. Selznick

## Jeugprys 
* Judy Garland vir *The Wizard of Oz*

## Verwysings 
## Eksterne skakels 
* 
* 15px Hierdie artikel is vertaal uit die Engelse Wikipedia
Bontroklaksman

Die **bontroklaksman** (*Nilaus afer*) is 'n algemene standvoël van doringboomsavanne en oop breëblaarboomveld soos miombo. Die voël word 14&nbsp;cm groot en weeg dan 24 gram. Dit is die enigste spesie in die genus *Nilaus*. In Engels staan dit as die *brubru* bekend.

## Subspesies
Effense verskille in die verepatroon en liggaamsgroottes stem met verskillende ekologiese nisse ooreen. Ras *N. a. hilgerti* word tans as 'n sinoniem van *N. a. minor* beskou. Die subspesies sluit in:
* *Nilaus afer afer* — Wes-Afrika, met kenmerkende veerpatroon by mannetjies
* *Nilaus afer massaicus* — Oos-Afrika, insluitend noordoostelike Oeganda
* *Nilaus afer minor* — Oos-Afrika, insluitend Kenia en Tanzanië
* *Nilaus afer nigritemporalis* — Katangastreek van DRK en aanliggende Zambië
* *Nilaus afer solivagus* — Suidelike Afrika en suidelike Zambië

## Roep
Die duetsang is nie baie luid nie, maar is op redelike afstand hoorbaar. Die mannetjie uiter 'n *prrrrruuu*-klank, wat deur die wyfie met 'n *ieeeu* beantwoord word.

## Gedrag
Hierdie boslaksman word alleen of in pare aangetref; dit is 'n rustelose maar onopvallende boomveldspesie wat insekte in die blaredak jag. Hul behoefte aan redelik groot bome om in te voed beteken dat dit 'n buitengewoon groot territorium vir 'n voël van hul grootte het, tipies 35 hektaar. In die winterseisoen wanneer die blaredak oper en insekte skaarser is, sal hulle by gemengde spesieswerms aansluit. Dit bied die voordeel van meer versteuring van verskuilde prooi, benewens meer oë om dit betyds te gewaar, en beter waaksaamheid teen roofdiere.

## Broeigedrag
Die dun koppie-nes word van takkies, gras en sydrade van spinnekopwebbe in 'n boomvurk gebou. Dit word met korsmos versier en is baie goed gekamoefleer. Die wyfie lê gewoonlik twee troebelwit eiers, wat groenerig, gryserig of bruin gevlek is. Albei geslagte broei op die legsel totdat dit na sowat 19 dae uitbroei. Na 22 dae verlaat die kuikens die nes, maar bly vir 'n verdere agt weke of wat afhanklik. Hierdie spesie takel dikwels hul eie neste af, veral wanneer daar 'n steurnis om die nes is.

## Parasiete
Twee veerskagmyte, *Neoaulonastus malaconotus* en *Syringophiloidus nkaii*, is as ektoparasiete op hierdie boslaksmanspesie aangeteken. Hulle behoort tot die Syringophilinae wat verskillende boslaksmanspesies infekteer.

## Galery

NilausSmit.jpg|Illustrasie deur Joseph Smit, 1883
Nilaus afer2.jpg|'n Mannetjie van subspesie *N. a. massaicus*

## Sien ook 
* Alfabetiese lys van Suid-Afrikaanse voëls
* Lys van Suid-Afrikaanse voëls (gegroepeer)
* Lys van Suider-Afrikaanse voëls volgens wetenskaplike name

## Verwysings 
## Bron 
* *Sasol Voëls van Suider-Afrika.* Struik Nature. Vierde Uitgawe 2011.
Abbas Maroufi

duimnael|regs
**Abbas Maroufi** (17 Mei 1957, Teheran - 1 September 2022) was 'n Irannese skrywer, uitgewer en dissident wat met sy roman *Samfoni-ye mordegan* ("Simfonie van die dooies") wat in 1989 verskyn het, en as uitgewer van die kritiese kultuurtydskrif *Gardun* ("Hemelgewelf", "Sfeer") bekendheid verwerf het. 

*Gardun* is in 1996 vanweë sy kritiese houding teenoor die regering verban, en Maroufi is tot ses maande tronkstraf en twintig houe met 'n sweep gevonnis, maar kon Iran danksy internasionale politieke druk verlaat om hom met sy gesin in Duitsland te vestig. Sy literêre werke, wat deur 'n gesofistikeerde en afwisselende verteltrant en tydsvlakke gekenmerk word, is in Iran verban. Maroufi het voor sy afsterwe saam met sy vrou Akram Abooee, 'n skilderes, en hul drie dogters in Berlyn gewoon, waar hy die grootste boekwinkel vir Persiese en Oosterse literatuur (*Hedayat*) in Europa en 'n drukkery en uitgewery bedryf het.

Hy sterf in Berlyn op 1 September 2022.

## Verwysings 
## Eksterne skakels 
;Amptelike webtuiste
* *abbasmaroufi.de* (in Persies)

;Tavaana (E-Learning Institute for Iranian Civil Society)
*  *tavaana.org: Onderhoud met Abbas Maroufi*
14de Oscar-toekenningsaand

[duimnael|275px|[Gary Cooper en Joan Fontaine met hul Oscars op ’n partytjie ná die seremonie.]]

Die **14de Oscar-toekenningsaand** is op 26 Februarie 1942 deur die Academy of Motion Picture Arts and Sciences gehou om erkenning te gee aan rolprente van **1941**. Agterna beskou was die seremonie bekend daarvoor dat *Citizen Kane* nie die Oscar as beste prent gewen het nie. Die wenner was *How Green Was My Valley*. John Ford het sy derde Oscar gewen vir beste regisseur, ook vir *How Green Was My Valley*.

Die aandag was gevestig op die wedywering om die prys vir beste aktrise tussen twee susters, Joan Fontaine in Alfred Hitchcock se *Suspicion* en Olivia de Havilland vir *Hold Back the Dawn*. Fontaine het die Oscar gekry – sy was die enigste akteur in ’n Alfred Hitchcock-prent wat ooit vir toneelspel gewen het.

Dit was die eerste jaar waarin dokumentêre prente ingesluit is. Die eerste Oscar vir ’n dokumentêr was vir ''Churchill's Island*.

*The Little Foxes* het ’n nuwe rekord opgestel met nege benoemings sonder om ’n enkele Oscar te wen. Dit is geëwenaar in 1957 met *Peyton Place* en oortref in 1977 met *The Turning Point* en *The Color Purple'', albei met 11 benoemings.

## Pryse 
Hier volg ’n lys van die belangrikste wenners en benoemdes (die wenners word eerste genoem en is in vet druk):

### Erepryse 
* Rey Scott
* Die Britse depratement van inligting
*Leopold Stokowski
*Walt Disney, William Garity, John N. A. Hawkins en die RCA-vervaardigingsmaatskappy

### Irving G. Thalberg-gedenkprys 
* Walt Disney

## Verwysings 
## Eksterne skakels 
* 
* 15px Hierdie artikel is vertaal uit die Engelse Wikipedia
13de Oscar-toekenningsaand

duimnael|160px|links|Alfred Hitchcock, die regisseur van die beste prent, *Rebecca*.

Die **13de Oscar-toekenningsaand** is op 27 Februarie 1941 deur die Academy of Motion Picture Arts and Sciences gehou om erkenning te gee aan rolprente van **1940**.

Dit is die eerste jaar dat koeverte gebruik is om die name van die wenners geheim te hou en dit het gelei tot die bekende frase: "May I have the envelope, please." Die maatskappy Price Waterhouse is aangestel om die stemme te tel ná die fiasko van die vorige jaar toe die *Los Angeles Times* die wenners se name laat uitlek het.

Die prys vir beste draaiboek is in dié jaar vir die eerste verdeel in twee aparte kategorieë: beste oorspronklike draaiboek en beste draaiboekverwerking.

David O. Selznick, die onafhanklike vervaardiger van die vorige jaar se wenner, *Gone with the Wind*, het ook dié jaar se beste prent, *Rebecca*, vervaardig – hy was die eerste vervaardiger van twee beste prente agtereenvolgens. Hoewel *Rebecca* elf benoemings gehad het, het dit net die Oscars vir beste prent en beste kinematografie (swart-wit) gewen, en dit was die laaste keer dat ’n beste prent nie ook gewen het vir óf beste regisseur óf draaiboek óf toneelspel nie. *Rebecca* was die eerste Amerikaanse prent wat deur Alfred Hitchcock geregisseer is en sy enigste prent wat vir beste prent gewen het. Nog ’n prent van hom, *Foreign Correspondent*, is in dié jaar as beste prent benoem.

Die ateljee United Artists was die laaste van die oorspronklike ateljees (die ander is MGM, Columbia, 20th Century Fox, Warner Bros., Universal en Paramount) wat die Oscar vir beste prent gewen het. *Pinocchio* was die eerste animasieprent wat mededingende Oscars gewen het: vir beste klankbaan en beste liedjie. Dit was die begin van ’n lang tradisie waar animasieprente hierdie kategorieë gewen het.

*The Thief of Bagdad* het die meeste Oscars ingepalm – altesaam drie – en dit was die eerste prent wat die meeste pryse gewen het sonder dat dit benoem is as beste prent.

## Pryse 
Hier volg ’n lys van die wenners en benoemdes (die wenners word eerste genoem en is in vet druk):

## Erepryse 
* Bob Hope
* Kolonel Nathan Levinson

## Verwysings 
## Eksterne skakels 
* 
* 15px Hierdie artikel is vertaal uit die Engelse Wikipedia
16de Oscar-toekenningsaand

Die **16de Oscar-toekenningsaand** is op 2 Maart 1944 deur die Academy of Motion Picture Arts and Sciences gehou om erkenning te gee aan rolprente van 1943. Die meer teatrale aanbieding het dit die voorloper gemaak van hedendaagse Oscar-aande.

Die animasiereeks *Tom and Jerry* het hul eerste Oscar gewen vir *The Yankee Doodle Mouse* nadat hulle twee keer agtereenvolgens benoem is sonder om te wen. Hulle het eindelik nog ses Oscars gewen, onder meer drie keer agtereenvolgens vir die volgende drie jaar, en is altesaam 13 keer benoem.

Manlike en vroulke byspelers het vir die eerste volgrootte-beeldjies huis toe geneem in plaas van kleiner beeldjies wat op ’n plaat aangebring is.

Dit was die laaste keer tot in 2009 dat die beste prent meer as 10 benoemings gekry het. *The Ox-Bow Incident* is die laaste prent wat net in dié kategorie benoem is.

## Pryse 
Hier volg ’n lys van die belangrikste wenners en benoemdes (die wenners word eerste genoem en is in vet druk):

### Ereprys 
* George Pal

### Irving G. Thalberg-gedenkprys 
* Hal B. Wallis

## Verwysings 
## Eksterne skakels 
* 
* 15px Hierdie artikel is vertaal uit die Engelse Wikipedia
(ε, δ)-definisie van 'n limiet

duimnael|regs|Wanneer 'n punt *x* binne δ eenhede van *c* is, is *f*(*x*) binne ε eenhede van *L*

In calculus is die **(ε,&nbsp;δ)-definisie van ’n limiet** ("epsilon-delta definisie van ’n limiet") 'n amptelike weergawe van die konsep van ’n limiet. Dit is eerste deur Bernard Bolzano in 1817 beskryf, gevolg deur ’n minder akkurate weergawe deur Augustin-Louis Cauchy. Die definitiewe moderne stelling is verskaf deur Karl Weierstrass.
15de Oscar-toekenningsaand

[duimnael|160px|[Noël Coward, wat ’n ereprys ontvang het.]]

Die **15de Oscar-toekenningsaand** is op 4 Maart 1943 deur die Academy of Motion Picture Arts and Sciences gehou om erkenning te gee aan rolprente van **1942**. *Mrs. Miniver* het die Oscar vir beste rolprent gewen. Dit het ook die meeste benoemings gehad en het die meeste pryse gewen.

Die seremonie is bekend vir die toespraak van Greer Garson, wat die prys vir beste aktrise gewen het – dit was byna ses minute lank en word algemeen beskou as die langste toespraak op ’n Oscar-aand.

Nog iets wat uitgestaan het, was dat Irving Berlin die Oscar vir beste liedjie oorhandig het – en dit toe self gewen het vir "White Christmas".

Die kategorie beste dokumentêr het vier wenners gehad, iets wat nooit tevore en nog nie weer sedertdien gebeur het nie.

## Pryse 
Hier volg ’n lys van die belangrikste wenners en benoemdes (die wenners word eerste genoem en is in vet druk):

### Erepryse 
* Charles Boyer
* Noël Coward
* MGM

=== Irving G. Thalberg=gedenkprys ===
* Sidney Franklin

## Verwysings 
## Eksterne skakels 
* 
* 15px Hierdie artikel is vertaal uit die Engelse Wikipedia
17de Oscar-toekenningsaand

Die **17de Oscar-toekenningsaand** is op 15 Maart 1945 deur die Academy of Motion Picture Arts and Sciences in Los Angeles gehou om erkenning te gee aan die rolprente van 1944. Dit was die eerste keer dat die seremonie landwyd oor ABC Radio uitgesaai is.

Dit was ook die eerste keer dat die benoemings vir beste rolprent tot vyf beperk is en die eerste en laaste keer dat iemand vir beste akteur én beste manlike byspeler vir dieselfde rol in dieselfde prent benoem is. Barry Fitzgerald is vir albei kategorieë benoem vir die rol van vader Fitzgibbon in *Going My Way*. Hy het die Oscar vir beste manlike byspeler gewen.

## Pryse 
Hier volg ’n lys van die belangrikste wenners en benoemdes (die wenners word eerste genoem en is in vet druk):

### Ereprys 
* Bob Hope

### Jeugprys 
* Margaret O'Brien

### Irving G. Thalberg-gedenkprys 
* Darryl F. Zanuck

## Verwysings 
## Eksterne skakels 
* 
* 15px Hierdie artikel is vertaal uit die Engelse Wikipedia
18de Oscar-toekenningsaand

Die **18de Oscar-toekenningsaand** is op 7 Maart 1946 deur die Academy of Motion Picture Arts and Sciences in Los Angeles gehou om erkenning te gee aan die rolprente van 1945.

Dit was die eerste Oscar-aand ná die Tweede Wêreldoorlog en dit was dus ’n glansryker geleentheid as tydens die oorlog. Die gipsbeeldjies van die oorlogstyd is vervang deur bronsbeeldjies met verguldsel. Desondanks het die regisseur Billy Wilder se stroewe drama *The Lost Weekend* die meeste pryse ingepalm. Dit was die eerste prent wat die Oscar vir beste rolprent én die Palme d'Or gewen het.

## Pryse 
Hier volg ’n lys van die belangrikste wenners en benoemdes (die wenners word eerste genoem en is in vet druk):

### Erepryse 
* Walter Wanger
* *The House I Live In*
* Republic Studios, Daniel J. Bloomberg en die Republic-klankafdeling

### Jeugprys 
* Peggy Ann Garner

## Verwysings 
## Eksterne skakels 
* 
* 15px Hierdie artikel is vertaal uit die Engelse Wikipedia
19de Oscar-toekenningsaand

Die **19de Oscar-toekenningsaand** is op 13 Maart 1947 deur die Academy of Motion Picture Arts and Sciences in Los Angeles gehou om erkenning te gee aan die rolprente van 1946.

Op die seremonie is die neiging van die laat 1940's voortgesit om rolprente oor sosiale kwessies van dié tyd te bekroon. *The Best Years of Our Lives* gaan oor die lewe van drie veterane wat van die Tweede Wêreldoorlog af terugkeer en hoe hulle weer tuis aanpas ná die oorlog.

Dit was die eerste keer sedert die 2de Oscar-toekenningsaand dat elke kategorie hoogstens vyf benoemings gehad het.

## Pryse 
Hier volg ’n lys van die belangrikste wenners en benoemdes (die wenners word eerste genoem en is in vet druk):

### Erepryse 
* Laurence Olivier
* Harold Russell
* Ernst Lubitsch

### Irving G. Thalberg-gedenkprys 
* Samuel Goldwyn

### Jeugprys 
* Claude Jarman jr.

## Verwysings 
## Eksterne skakels 
* 
* 15px Hierdie artikel is vertaal uit die Engelse Wikipedia
21ste Oscar-toekenningsaand

Die **21ste Oscar-toekenningsaand** is op 24 Maart 1949 deur die Academy of Motion Picture Arts and Sciences in Hollywood gehou om erkenning te gee aan die rolprente van 1948.

Die seremonie het met baie eerstes gespog. Dit was die eerste keer dat ’n nie-Hollywood-produksie (*Hamlet*) die Oscar vir beste prent gewen het. Dit was die eerste keer dat ’n persoon, Laurence Olivier, homself geregisseer en ’n Oscar vir toneelspel daarvoor gewen het. Die regisseur John Huston het twee verskillende prente in een jaar geregisseer waarvoor akteurs Oscars gewen het: sy pa, Walter Huston, in *The Treasure of the Sierra Madre* en Claire Trevor in *Key Largo*. Die Huston-familie het dié aand drie pryse gewen.

Jane Wyman was die eerste aktrise sedert die dae van stilrolprente wat ’n Oscar gewen het sonder om ’n woord te sê. Humphrey Bogart is nie vir beste akteur benoem vir sy rol in *The Treasure of the Sierra Madre* nie, en dit word nou beskou as een van die grootste Oscar-flaters.

*Joan of Arc* was die eerste prent wat 7 benoemings gekry het, maar nie vir beste rolprent benoem is nie.

## Pryse 
Hier volg ’n lys van die belangrikste wenners en benoemdes (die wenners word eerste genoem en is in vet druk):

### Erepryse 
* Sid Grauman
* Adolph Zukor
* Walter Wanger

### Beste buitelandse prent 
* *Monsieur Vincent* (Frankryk)

### Jeugprys 
* Ivan Jandl

### Irving G. Thalberg-gedenkprys 
* Jerry Wald

## Verwysings 
## Eksterne skakels 
* 
* 15px Hierdie artikel is vertaal uit die Engelse Wikipedia
Tweedetaalverwerwing

**Tweedetaalverwering**, of **L2-verwerwing**, is die proses waarvolgens mense ŉ tweede taal aanleer. Tweedetaalverwerwing verwys ook na die wetenskaplike vakgebied gemoeid met die studie van die proses daarvan. *Tweede taal* verwys na enige taal aangeleer addisioneel tot ŉ persoon se eerste taal; hoewel die konsep *tweede*taalverwerwing genoem word, kan dit ook die aanleer van ŉ derde, vierde of meerdere tale insluit.   Tweedetaalverwerwing verwys na wat leerders doen en nie na praktyke in taalonderrig nie.

## Hooftrekke 
Die vakgebied van tweedetaalverwerwing is ŉ onderafdeling van toegepaste linguistiek. Dit is wydgebaseer en relatief nuut.  Net soos met die verskeie vertakkinge van linguistiek, is tweedetaalverwerwing nou verwant aan sielkunde, kognitiewe sielkunde en onderwys. Om die vakgebied te onderskei van die leerproses self, word die terme * tweedetaalverwerwingnavorsing*, *tweedetaalstudies*, en * tweedetaalverwerwingstudies * ook gebruik.

Tweedetaalverwerwingnavorsing het begin as ŉ interdissiplinêre vakgebied en as gevolg hiervan is dit moeilik om ŉ akkurate begindatum vas te stel.  Twee verhandelings in besonder word egter gesien as instrumenteel tot die moderne studie van tweedetaalverwerwing: Pit Corder se 1967 essay  ''The Significance of Learners' Errors*, en Larry Selinker se 1972 artikel *Interlanguage*.  Die studierigting beleef ook groot vooruitgang in die daaropvolgende dekades.  Teen  2010 word tweedetaalverwerwing vanuit ŉ wye verskeidenheid vakgebiede se perspektiewe bestudeer en ŉ proliferasie van verskillende teorieë ontstaan. Die twee hoofstroombenaderings is egter taalkundige teorieë gebaseer op Noam Chomsky se universele grammatika en sielkundige teorieë soos die bekwaamheidsverwerwingsteorie en konneksionisme. 

Die term *verwerwing* is oorspronklik gebruik om die onderbewuste aard van die leerproses uit te lig,   maar die afgelope paar jare het *leer* en *verwerwing'' merendeels sinonieme geword.

Tweedetaalverwerwing kan erftaalverwerwing insluit, maar sluit gewoonlik nie  tweetaligheid in nie. Meeste navorsers beskou tweetaligheid as die eindresultaat van die aanleer van ŉ taal, nie die proses self nie, en begryp die terme as verwysend na amperse moedertaalvlotheid. Skrywers in rigtings soos onderwys en sielkunde gebruik tweetaligheid egter gereeld om losweg te verwys na alle vorms van tweetaligheid.  Tweedetaalverwerwing moet ook nie teenoor die verwerwing van ŉ vreemde taal gestel word  nie; eerder dat die aanleer van beide dieselfde fundamentele prosesse behels maar in verskillende omstandighede. .

Daar is al heelwat debatte gevoer oor presies hoe taal aangeleer word, en baie geskilpunte is nog steeds onopgelos. Daar is vele tweedetaalverwerwingsteorieë, maar nie een word deur alle navorsers aanvaar as ŉ omvattende verduideliking nie. Vanweë die interdissiplinêre aard van die vakgebied word daar nie verwag dat dit in die afsienbare toekoms wel die geval sal wees nie.

## Verwysings
Limiet

’n **Limiet** beteken ***die uiterste mate**.*

As jy in die stad ry, is die limiet 60 km/h.  As jy vinniger as dit ry, sal jy beboet word.

Limiete in wiskunde word gebruik om aan te toon dat ’n veranderlike nader en nader aan ’n spesifieke getal kom totdat dit so naby is dat die veranderlike en getal dieselfde waarde het.
senter|raamloos|529x529px          

senter|raamloos|638x638px

## Wiskunde 
In analise, 'n vertakking van wiskunde, word die ''limiet van 'n funksie'' beskryf as die gedrag van die funksie rondom 'n sekere punt. Limiete is een van die kernkonsepte in analise en vorm die basis van differensiasie, integrasie en differensiaalvergelykings.

Die formele definisie van 'n limiet is:
: * \lim_{x \to a}f(x) = L* beteken:
:
: ''Vir elke ε > 0 (hoe klein ook al) bestaan 'n δ > 0 (wat gewoonlik van ε afhanklik is) so dat*
:
: * |f(x) - L| *
:
: vir alle
:
: * 0 *
Informeel kan die limiet  * L'' van 'n funksie * f(x)* beskou word as die funksie-eindwaarde wat genader word, * f(x) \to L * wanneer * x* die waarde * a* nader, * x \to a *.

## Berekeninge van limiete 
Vervang   \chi se waarde in die funksie.

Bepaal wat is die antwoord.  Afhangende van die antwoord is daar 3 tipes en 1 spesiale geval.

### Tipe 1 
As die antwood ’n reële getal is, dan bestaan die limiet en word niks verder gedoen nie:
raamloos|senter

### Tipe 2 
As die antwoord na vervanging onbepaald is, met ander woorde  \frac{0}{0}

Dan kan daar nie net vervang word nie, dan moet gefaktoriseer word in beide die teller en die noemer sodat ’n waarde vir die limiet gekry kan word as vervanging plaasvind na faktorisering:
raamloos|senter

Onbepaald dus faktoriseer: 
raamloos|senter

### Tipe 3 
As die antwoord na vervanging ongedefineerd is, deel  elke term van die teller en elke term van die noemer deur  \chi  se hoogste mag.

Ongedefineerd word gekry as  \chi=\infty
raamloos|senter

## Spesiale geval 
* \lim3_{3\to 2} = 3*

Hierdie funksie het geen  \chi waarde nie, dus die limiet van ’n konstante bly die spesifieke konstante afgesien van waarheen  \chi neig  .

## Sien ook 
* (ε, δ)-definisie van 'n limiet
24ste Oscar-toekenningsaand

Die **24ste Oscar-toekenningsaand** is op 20 Maart 1952 deur die Academy of Motion Picture Arts and Sciences in Hollywood gehou om erkenning te gee aan die rolprente van 1951.

*An American in Paris* het die Oscar vir beste rolprent gewen. Nes *A Place in the Sun* het dit altesaam ses pryse gewen. *A Streetcar Named Desire* het vier Oscars gewen, onder meer drie van die akteurspryse – Marlon Brando het nie gewen nie, hoewel sy uitbeelding van Stanley Kowalski later beskou is as een van die invloedrykste uitbeeldings in die moderne rolprentwese.

Humphrey Bogart was die laaste man ooit wat in die 19de eeu gebore is wat ’n prys vir beste akteur gewen het. *An American in Paris* was maar die tweede kleurrolprent wat gewen het vir beste prent. Die eerste een was *Gone with the Wind* 12 jaar tevore.

## Pryse 
Hier volg ’n lys van die belangrikste wenners en benoemdes (die wenners word eerste genoem en is in vet druk):

### Ereprys 
* Gene Kelly

### Beste buitelandse prent 
* *Rashomon* (Japan)

### Irving G. Thalberg-gedenkprys 
* Arthur Freed

## Verwysings 
## Eksterne skakels 
* 
* 15px Hierdie artikel is vertaal uit die Engelse Wikipedia
25ste Oscar-toekenningsaand

Die **25ste Oscar-toekenningsaand** is op 19 Maart 1953 deur die Academy of Motion Picture Arts and Sciences in Hollywood en New York gehou om erkenning te gee aan die rolprente van 1952. Dit was die eerste Oscar-aand wat op televisie gebeeldsend is, en die eerste seremonie wat tegelykertyd in Hollywood en New York gehou is.

Groot omstredenheid het die wenners van die prys vir beste rolprent omhul: die gunsteling, *High Noon*, het verloor teen Cecil B. DeMille se *The Greatest Show on Earth*. Laasgenoemde word nou beskou as een van die swakste prente wat nog ’n Oscar gewen het.

*The Bad and the Beautiful* het vyf pryse gewen – die meeste wat nog gewen is deur ’n prent wat nie vir beste rolprent benoem is nie. Dit was ook die laaste keer ooit dat die beste rolprent net twee Oscars kon wen. Shirley Booth was die laaste mens wat in die 19de eeu gebore is wat ’n Oscar vir beste akteur gewen het.

Vir die eerste keer sedert die instelling van die kategorieë beste manlike en vroulike byspeler is die Oscars vir beste rolprent en beste regisseur asook al vier akteurspryse deur ses verskillende prente gewen. Dit het sedertdien nog net drie keer gebeur: in 1957, 2006 en 2013.

## Pryse 
Hier volg ’n lys van die belangrikste wenners en benoemdes (die wenners word eerste genoem en is in vet druk):

### Erepryse 
* George Alfred Mitchell
* Joseph M. Schenck
* Merian C. Cooper
* Harold Lloyd
* Bob Hope

### Beste buitelandse prent 
* *Forbidden Games* (Frankryk)

### Irving G. Thalberg-gedenkprys 
* Cecil B. DeMille

## Verwysings 
## Eksterne skakels 
* 
* 15px Hierdie artikel is vertaal uit die Engelse Wikipedia
27ste Oscar-toekenningsaand

Die **27ste Oscar-toekenningsaand** is op 30 Maart 1955 deur die Academy of Motion Picture Arts and Sciences in Hollywood en New York gehou om erkenning te gee aan die rolprente van 1954.

Sam Spiegel was die vervaardiger en Elia Kazan die regisseur van die beste rolprent, *On the Waterfront*. Die prent het 12 benoemings gehad en 8 Oscars gewen, en het die rekord geëwenaar van *Gone with the Wind* (1940) en *From Here to Eternity* (1954). Die swart-wit prent, met ’n lae begroting en Marlon Brando in die hoofrol, vertel die verhaal van dokwerkers in New York asook van wreedheid en korrupsie.

In die kategorie vir beste akteur het Brando weer te staan gekom teen Humphrey Bogart, wat hom drie jaar tevore geklop het om die Oscar. In ’n verrassende wending het Brando gewen (Bing Crosby was die gunsteling) – dit was Brando se eerste Oscar en dit word steeds as een van die beste rolprentuitbeeldings beskou.

Grace Kelly se Oscar vir beste aktrise was ook ’n verrassing. Judy Garland was die gunsteling, maar kon nie die seremonie bywoon nie omdat sy pas die lewe aan haar derde kind geskenk het. Kameras is in haar kamer opgestel sodat sy dankie kon sê ingeval sy wen.

Dorothy Dandridge was die eerste swart Amerikaner wat vir beste aktrise benoem is.

## Pryse 
Hier volg ’n lys van die belangrikste wenners en benoemdes (die wenners word eerste genoem en is in vet druk):

### Erepryse 
* Bausch and Lomb Optical
* Kemp R. Niver
* Greta Garbo
* Danny Kaye
* Jon Whiteley
* Vincent Winter

### Beste buitelandse prent 
* *Jigokumon* (Poort van die Hell) (Japan)

## Verwysings 
## Eksterne skakels 
* 
* 15px Hierdie artikel is vertaal uit die Engelse Wikipedia
28ste Oscar-toekenningsaand

Die **28ste Oscar-toekenningsaand** is op 21 Maart 1956 deur die Academy of Motion Picture Arts and Sciences in Hollywood en New York gehou om erkenning te gee aan die rolprente van 1955.

*Marty*, ’n eenvoudige prent met ’n lae begroting, was die kortste prent wat nog as beste prent bekroon is, asook die tweede een wat ook ’n Palme d'Or gewen het.

James Dean was die eerste akteur in die geskiedenis wat nadoods benoem is vir ’n Oscar: vir beste akteur in *East of Eden*.

## Pryse 
Hier volg ’n lys van die belangrikste wenners en benoemdes (die wenners word eerste genoem en is in vet druk):

### Beste buitelandse prent 
* *Samurai, The Legend of Musashi* (Japan)

## Verwysings 
## Eksterne skakels 
* 
* 15px Hierdie artikel is vertaal uit die Engelse Wikipedia
26ste Oscar-toekenningsaand

Die **26ste Oscar-toekenningsaand** is op 25 Maart 1954 deur die Academy of Motion Picture Arts and Sciences in Hollywood en New York gehou om erkenning te gee aan die rolprente van 1953.

Shirley Booth, wat in Philadelphia in ’n toneelstuk opgetree het, het die beste akteur deur middel van ’n lewendige uitsending aangekondig nadat die aanbieder Donald O'Connor vir haar die naam oor die telefoon gegee het. Gary Cooper het sy prysoorhandiging aan die beste aktrise vooraf opgeneem op ’n stel in Mexiko en O'Connor het die wenner aangekondig.

Al die grootste wenners in dié jaar was swart-wit rolprente. Die grootste was Fred Zinnemann se *From Here to Eternity*, met 13 benoemings en 8 Oscars, waaronder vir beste rolprent, manlike en vroulike byspeler, regisseur en draaiboek. Met sy 8 pryse het hy die rekord geëwenaar van *Gone with the Wind* (1939).

William Holden se toespraak as beste akteur was bloot "Dankie" – een van die kortste toesprake in Oscar-geskiedenis.

## Pryse 
Hier volg ’n lys van die belangrikste wenners en benoemdes (die wenners word eerste genoem en is in vet druk):

### Erepryse 
* Die vervaardiger Pete Smith
* 20th Century Fox
* Joseph I. Breen
* Bell and Howell Company –

### Irving G. Thalberg-gedenkprys 
*George Stevens

## Verwysings 
## Eksterne skakels 
* 
* 15px Hierdie artikel is vertaal uit die Engelse Wikipedia
29ste Oscar-toekenningsaand

Die **29ste Oscar-toekenningsaand** is op 27 Maart 1957 deur die Academy of Motion Picture Arts and Sciences in Hollywood en New York gehou om erkenning te gee aan die rolprente van 1956.

In dié jaar is ’n kategorie ingestel vir beste buitelandse rolprent in plaas daarvan dat ’n spesiale prys daaraan toegeken is. Die eerste wenner was Federico Fellini se *La strada*, met Anthony Quinn. Dit is ook benoem vir beste oorspronklike draaiboek. Dit was ook die eerste jaar dat al vyf benoemings vir beste rolprent kleurprente was.

Al die groot pryswenners was epiese prente soos *Around the World in Eighty Days*, *The King and I*, *Anastasia*, *Giant*, *The Ten Commandments* en *War and Peace*. Dit was ’n neiging wat in die jare daarna volgehou is.

James Dean is die enigste akteur tot op datum wat ’n tweede nadoodse benoeming vir beste akteur gekry het: vir sy spel in *Giant*.

Dit was slegs die tweede keer sedert die instelling van die kategorieë beste manlike en vroulike byspeler dat die Oscars vir beste rolprent en regisseur en al vier die akteurspryse deur ses verskillende prente gewen is. Dit sou eers weer op die 78ste Oscar-toekenningsaand in 2006 gebeur.

## Pryse 
Hier volg ’n lys van die belangrikste wenners en benoemdes (die wenners word eerste genoem en is in vet druk):

### Ereprys 
* Eddie Cantor

### Irving G. Thalberg-gedenkprys 
* Buddy Adler

### Jean Hersholt- humanitêre prys 
* Y. Frank Freeman

## Verwysings 
## Eksterne skakels 
* 
* 15px Hierdie artikel is vertaal uit die Engelse Wikipedia
20ste Oscar-toekenningsaand

Die **20ste Oscar-toekenningsaand** is op 20 Maart 1948 deur die Academy of Motion Picture Arts and Sciences in Los Angeles gehou om erkenning te gee aan die rolprente van 1947. Geen prent het meer as drie benoemings gekry nie – dit was die laaste keer dat dit sou gebeur tot met die 78ste Oscar-toekenningsaand in 2006.

Die verrassende wenner vir beste aktrise was Loretta Young vir ''The Farmer's Daughter*, ondanks die feit dat Rosalind Russell ernstig voorbrand gemaak het vir haar toneelspel in *Mourning Becomes Electra*.

James Baskett het ’n spesiale Oscar ontvang vir sy rol as Uncle Remus in *Song of the South*, en daarom is hy nie benoem vir beste akteur nie. Burgerregte-organisasies was egter ontevrede oor sy "onvleiende" uitbeelding van swart Amerikaners.

Op 71 was Edmund Gwenn die oudste Oscar-wenner nog, en hy het dié rekord gehou tot in 1976, toe George Burns op 80 gewen het.

## Pryse 
Hier volg ’n lys van die belangrikste wenners en benoemdes (die wenners word eerste genoem en is in vet druk):

### Erepryse 
* James Baskett
* Bill and Coo
* Kol. William N. Selig, Albert E. Smith, Thomas Armat en George K. Spoor

### Beste buitelandse prent 
* *Shoeshine'' (Italië)

## Verwysings 
## Eksterne skakels 
* 
* 15px Hierdie artikel is vertaal uit die Engelse Wikipedia
30ste Oscar-toekenningsaand

Die **30ste Oscar-toekenningsaand** is op 26 Maart 1958 deur die Academy of Motion Picture Arts and Sciences in Hollywood gehou om erkenning te gee aan die rolprente van 1957.

Die Oscar vir draaiboek gebaseer op materiaal van ’n ander medium is toegeken aan Pierre Boulle vir *The Bridge on the River Kwai*, ondanks die feit dat hy nie kon Engels praat nie. Die eintlike skrywers, Carl Foreman en Michael Wilson, was in dié tyd op ’n swartlys en hul werk is nie op die skerm erken nie. Foreman en Wilson het intussen by die Academy erkenning vir hul bydrae gekry.

Joanne Woodward se Oscar vir beste aktrise in *The Three Faces of Eve* was die laaste keer in ’n lang tyd dat ’n rolprent vir beste aktrise gewen het sonder dat dit enige ander benoeming gekry het. Dit is eers 31 jaar later deur Jodie Foster geëwenaar vir haar rol in *The Accused*.

*Peyton Place* het die rekord van *The Little Foxes* geëwenaar vir die prent met die meeste benoemings sonder om ’n enkele prys te wen (9). Dit is eers in 1977 oortref deur *The Turning Point*, wat 11 benoemings gekry het sonder om te wen. Laasgenoemde rekord is in 1985 geëwenaar deur *The Color Purple*. *Peyton Place* het ook ’n rekord opgestel as die prent met die meeste akteursbenoemings sonder om een te wen (5). Dié rekord is een keer geëwenaar, in 1964 deur *Tom Jones*.

## Pryse 
Hier volg ’n lys van die belangrikste wenners en benoemdes (die wenners word eerste genoem en is in vet druk):

### Erepryse 
* Charles Brackett
* B.B. Kahane
* Gilbert M. Anderson
* Society of Motion Picture and Television Engineers

### Jean Hersholt- Humanitêre prys 
* Samuel Goldwyn

## Verwysings 
## Eksterne skakels 
* 
* op die Internet Movie Database
* 1957 Oscars by Infoplease
* 
* 15px Hierdie artikel is vertaal uit die Engelse Wikipedia
31ste Oscar-toekenningsaand

Die **31ste Oscar-toekenningsaand** is op 6 April 1959 deur die Academy of Motion Picture Arts and Sciences in Hollywood gehou om erkenning te gee aan die rolprente van 1958. Die vervaardiger van die seremonie, Jerry Wald, het nommers uit die program begin sny om seker te maak dit eindig betyds. Hy het egter te veel gesny en die seremonie was 20 minute te vroeg verby. Jerry Lewis het probeer opmaak vir die ekstra tyd, maar die uitsaaier, NBC, het eindelik oorgeslaan na ’n sportuitsending.

Die prent *Gigi* het nege Oscars gewen en die rekord van *Gone with the Wind* se agt pryse verbeter. Dit was ook die laaste rolprent tot *The Last Emperor* in 1988 wat as beste rolprent aangewys is sonder enige akteursbenoemings. Dit het ook gespog met die meeste benoemings wat almal gewen is. Die rekord is deur *The Last Emperor* geëwenaar en eers in 2003 deur *The Lord of the Rings: The Return of the King* oortref.

## Pryse 
Hier volg ’n lys van die belangrikste wenners en benoemdes (die wenners word eerste genoem en is in vet druk):

### Erepryse 
* Maurice Chevalier

### Irving G. Thalberg-gedenkprys 
* Jack L. Warner

## Verwysings 
## Eksterne skakels 
* 
* 15px Hierdie artikel is vertaal uit die Engelse Wikipedia
Tropiese waterfiskaal

Die **tropiese waterfiskaal** (*Laniarius aethiopicus*) is 'n algemene standvoël in ruigtes, rivier- en immergroen woude en tuine. Hulle bly een-een of pare en verdedig hulle gebied heeljaar. Die voël is 20 – 25&nbsp;cm groot en weeg 45 - 65 gram. In Engels staan die voël bekend as die *tropical boubou*.

[duimnael|links|*Laniarius aethiopicus* in [Ethiopië.]]

## Sien ook 
* Alfabetiese lys van Suid-Afrikaanse voëls
* Lys van Suid-Afrikaanse voëls (Groepeer)
* Lys van Suider-Afrikaanse voëls volgens wetenskaplike name

## Bron 
* *Sasol Voëls van Suider-Afrika.* Struik Nature. Vierde Uitgawe 2011. 
* 

## Verwysings
Vleitjagra

Die **Vleitjagra** (*Bocagia anchietae*) is 'n skaars standvoël in welige varingveld en biesies en riete aan die oewerS van strome en vleie. Hulle kom heeljaar in territoriale pare voor. Die voël is 17&nbsp;cm groot en weeg 33&nbsp;gram. In Engels staan die voël bekend as die ''Anchieta's Tchagra*.

## Sien ook 
* Alfabetiese lys van Suid-Afrikaanse voëls
* Lys van Suid-Afrikaanse voëls (Groepeer)
* Lys van Suider-Afrikaanse voëls volgens wetenskaplike name

## Bron 
* *Sasol Voëls van Suider-Afrika.'' Struik Nature. Vierde Uitgawe 2011.
Moeraswaterfiskaal

Die **Moeraswaterfiskaal** (*Laniarius bicolor*) is 'n gelokaliseerde algemene standvoël in ruigtes langs riviere en papirusmoerasse. Die geslagte lyk eenders. Hulle bly een-een of in pare saam. Die voël is 23&nbsp;cm groot en weeg 50 gram. In Engels staan die voël bekend as die *Swamp boubou*.

## Sien ook 
* Alfabetiese lys van Suid-Afrikaanse voëls
* Lys van Suid-Afrikaanse voëls (Groepeer)
* Lys van Suider-Afrikaanse voëls volgens wetenskaplike name

## Bron 
* *Sasol Voëls van Suider-Afrika.* Struik Nature. Vierde Uitgawe 2011. 

## Verwysings
Grysborstjagra

Die **Grysborstjagra** (*Tchagra tchagra*) is 'n endemiese, algemene standvoël van kusstruike, woudrande en ruigtes maar word maklik misgekyk as hy nie roep nie. Die voël is 21&nbsp;cm groot en weeg 47 gram. In Engels staan die voël bekend as die *Southern Tchagra*.

## Sien ook 
* Alfabetiese lys van Suid-Afrikaanse voëls
* Lys van Suid-Afrikaanse voëls (Groepeer)
* Lys van Suider-Afrikaanse voëls volgens wetenskaplike name

## Bron 
* *Sasol Voëls van Suider-Afrika.* Struik Nature. Vierde Uitgawe 2011. 

## Verwysings
Swartkroontjagra

Die **Swartkroontjagra** (*Tchagra senegalus*) is 'n algemene standvoël van savanne, ruigtes en rivierstruikgewas. Die voël is 22&nbsp;cm groot en weeg 54&nbsp;gram. In Engels staan die voël bekend as die .

duimnael|links|***Tchagra australis*** en ***Tchagra senegala*** volwasse mannetjies

## Sien ook 
* Alfabetiese lys van Suid-Afrikaanse voëls
* Lys van Suid-Afrikaanse voëls (gegroepeer)
* Lys van Suider-Afrikaanse voëls volgens wetenskaplike name

## Bron 
* *Sasol Voëls van Suider-Afrika.* Struik Nature. Vierde Uitgawe 2011. 

## Verwysings
Konkoit

Die **konkoit** (*Chlorophoneus viridis*) is 'n algemene standvoël in dig verstrengelde ruigtes, veral in lae struikgewasse aan rande van kus- of laaglandwoud. Dit is 'n sku voël. Die voël is 19&nbsp;cm groot en weeg 37&nbsp;gram. In Engels staan die voël bekend as die *Gorgeous bushshrike*.

## Sien ook 
* Alfabetiese lys van Suid-Afrikaanse voëls
* Lys van Suid-Afrikaanse voëls (gegroepeer)
* Lys van Suider-Afrikaanse voëls volgens wetenskaplike name

## Bron 
* *Sasol Voëls van Suider-Afrika.* Struik Nature. Vierde Uitgawe 2011.
Indapamied

**Indapamied** is 'n tiasied-verwante diuretikum wat algemeen gebruik word in die behandeling van hipertensie (hoë bloeddruk), asook tydens hartversaking.

Indapamied is in 1974 op die mark geplaas deur *Servier Laboratoires* van Frankryk. Dit word sedertdien onder verskeie handelsname, ook generies, bemark. Die bekendste name is *Natrilix*, *Fludex* en *Lozol* (VSA). Kombinasiepreparate met perindopril ('n AOE-remmer) is ook beskikbaar.

## Farmakologiese werking 
Indapamied bevorder die uitskeiding van water en soute deur die niere, wat dan die bloeddruk verlaag. Die werking is soortgelyk aan tiasied-diuretika, maar indapamied val in die chemiese indool-tipe van chlorosulfoonamied en beskik nie oor 'n tiasied-ring soos die tiasied-diuretika nie.

## Vorm en samestelling 
Indapamied is generies beskikbaar as 1.25 mg en 2.5 mg nie-gekeepte tablette.

## Aanwysings 
Hipertensie en edeem as gevolg van hartversaking. Daar is tydens die HYVET-ondersoek bewys dat indapamied beroerte verminder wanneer dit met of sonder perindopril toegedien was aan persone ouer as 80 jaar, vir die behandeling van hipertensie.

## Dosis en toediening 
Die volwasse dosis is 1.25 tot 5 mg, eenkeer daagliks per mond, gewoonlik in die oggend toegedien.

## Teenaanwysings 
Indapamied is teenaangedui waar bekende hipersensitiwiteit vir sulfoonamiede voorkom, erge nier- of lewerversaking en hipokalemie (lae bloedvlakke van kalium).

Daar bestaan onvoldoende veiligheidsdata om indapamied te gebruik tydens swangerskap of borsvoeding.

## Interaksies 
Die kombinasie van indapamied met litium moet vermy word.

## Voorsorgmaatreëls 
Serumvlakke van kalium en uriensuur behoort gemonitor te word, veral wanneer die pasiënt moontlik kan lei aan jig of hipokalemie.

## Newe-effekte 
Algemene newe-effekte is hipokalemie, moegheid, ortostatiese hipotensie (bloeddrukafname wanneer persoon skielik opstaan) en allergiese reaksies.

## Oordosis 
Simptome van oordosering word geassosieer met die diuretiese effek, m.a.w. elektroliet-versteurings, hipotensie en spierswakheid. Behandeling behoort simptomaties te wees, gerig op die herstel van die elektrolietwanbalans.

## Verwysings
Spookvoël

Die **spookvoël** (*Malaconotus blanchoti*) is 'n sangvoël in die voëlfamilie Malaconotidae, die boslaksmans. Die spesie het 'n wye verspreiding in die sub-Sahara, alhoewel hulle betreklik afwesig in Sentraal-Afrika en die binneland van Suider-Afrika is. Dit is die mees wydverspreide spesie in die genus, wat bestaan uit groot boslaksmans met kragtige snawels en klaende fluitroepe. Die spesie kom ylverspreid en gelokaliseerd tot redelik algemeen in 'n verskeidenheid van boomryke habitats voor, alhoewel tipies in digterbegroeide dele van droë of vogtige savanne. Die monogame pare verkies areas wat genoegsame skuiling in sodanige bos- en boomveld bied. Hulle is standvoëls wat beperkte nomadiese bewegings buite die broeityd onderneem. of sewe subspesies word erken. Die tropiese subspesies toon wye oorvleueling, en is plek-plek nie van mekaar onderskeibaar nie.

* *M. b. blanchoti* Stephens, 1826 — subtropiese Wes-Afrika tot subtropiese Kameroen
* *M. b. catharoxanthus* Neumann, 1899 — subtropiese Kameroen tot tropiese Oos-Afrika
* *M. b. interpositus* E.Hartert, 1911 — Angola en westelike Zambië, ooswaarts minder onderskeibaar Kleure van die nominaatsubspesie se onderlangse veredos is tussen die vorige twee. Jongvoëls word verder onderskei aan hul bruin oë en bruin horingkleurige snawels. In Zimbabwe toon dit 'n sterk assosiasie met miombo-boomveld, terwyl dit meer sporadies in semi-dorre savanne verspreid is. voëltjies, slange, akkedisse en verkleurmannetjies.

### Vokalisasies
Die bekendste roep is die mannetjie se weemoedig- en meganies-klinkende reeks fluitnote, wat veral in aanloop tot die broeityd Op kort afstand kan etlike ander sagter klanke onderskei word, benewens 'n verskeidenheid van klik-, tik- of metaalklinkende geluide. en somer. Die broeipaar bou hul nes in 10 dae, en dié word in die mid- tot boonste stratum van 'n boom geplaas, waar dit goed tussen digter lower, rankplante of voëlent verskuil is. Die nes lyk nogal na dié van 'n klein roofvoël, wie se ou neste ook by tye deur spookvoëls betrek word. 'n Legsel bestaan uit 2 tot 4 langwerpige (29 x 21&nbsp;mm), roomkleurige eiers, wat onreëlmatig grys en bruin gevlek is, om 'n effense kroon rondom die dikker end te vorm. Die legsel word deur die wyfie alleen oor 'n tydperk van 17 dae uitgebroei. Die kuikens word ook deur die wyfie grootgemaak en dié verlaat die nes na drie weke.

## Fotogalery

Grey-headed bush shrike.jpg|Gesig op die gespikkelde vlerkvere
Grey-headed bushshrike, Malaconotus blanchoti at Marakele National Park, Limpopo, South Africa (16313576081).jpg|'n Roepende mannetjie in Marakele- Nasionale Park
Malaconotus blanchoti (Grey-headed Bush-shrike) in flight.jpg|Op jag in 'n appelblaar in die Krugerwildtuin
Grey-headed Bushshrike (Malaconotus blanchoti) in tree, crop.jpg|'n Mopanieboom word bespied, Krugerwildtuin

## Sien ook 
* Alfabetiese lys van Suid-Afrikaanse voëls
* Lys van Suid-Afrikaanse voëls (gegroepeer)
* Lys van Suider-Afrikaanse voëls volgens wetenskaplike name

## Bron 
* *Sasol Voëls van Suider-Afrika.* Struik Nature. Vierde Uitgawe 2011. 

## Verwysings